Diari Oficial de la Generalitat Valenciana


Sumari del DOGV 9544, del 01-03-2023 (2023/2006)

Extracte de la Resolució de 21 de febrer de 2023, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2023, de les ajudes destinades a la promoció de l'economia sostenible a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2006


Data del document
:   21-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 21 de febrer de 2023, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2023, de les ajudes destinades a la promoció de l'economia sostenible a la Comunitat Valenciana. [2023/2006]  
BDNS (identif.): 677894.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/677894  
  
Primer. Objecte i condicions de la concessió de les subvencions  
L'objecte de la present resolució és convocar per a l'exercici 2023 determinades ajudes, en concurrència competitiva, destinades a la promoció de l'economia sostenible de la Comunitat Valenciana, regulades en l'Ordre 2/2017, d'1 de febrer, modificada per l'Ordre 2/2022, de 8 de febrer.  
  
Segon. Ajudes i finançament  
Les ajudes que es convoquen per a l'exercici 2023 per la present resolució es financen amb càrrec a la secció 11, capítol IV del programa pressupostari 615.10, Planificació i previsió econòmica, línia S8083000, amb denominació «Promoció de l'economia sostenible», dels pressupostos de la Generalitat per a l'exercici 2023, per un import global màxim d'1.250.000 euros.  
  
Tercer. Entitats beneficiàries  
Podran acollir-se a les ajudes que es convoquen les entitats contemplades en l'article 3.1, apartats a, b, c i d de les bases reguladores, sempre que complisquen els requisits fixats per a la corresponent ajuda convocada.  
  
Quart. Bases reguladores  
Ordre 2/2017, d'1 de febrer, de la Conselleria d'Economia Sostenible, Sectors Productius, Comerç i Treball, per la qual estableixen les bases reguladores per a la concessió d'ajudes destinades a la promoció de l'economia sostenible, publicada en el DOGV número 7973, d'1 de febrer de 2017 i per l'Ordre 2/2022, de 8 de febrer, de la Conselleria d'Economia Sostenible, Sectors Productius, Comerç i Treball, de modificació de l'Ordre 2/2017, publicada en el DOGV número 9280 de 17 de febrer de 2022.  
  
Cinqué. Termini de presentació de sol·licituds  
Per a l'exercici 2023, podran sol·licitar-se les ajudes que es convoquen mitjançant la present resolució des del 6 de març fins al 31 de març de 2023, tots dos inclosos.  
  
València, 21 de febrer de 2023.- El conseller d'Economia Sostenible, Sectors Productius, Comerç i Treball: Rafael Climent González.